Per Dalin
Store norske leksikon,Samfunn,Utdanning og forskning,Pedagogikk,Biografier innen pedagogisk teori
Per Dalin var en norsk pedagog. Han arbeidet særlig med forskning om skolens utvikling og praktisk organisasjonsutvikling i offentlige og private organisasjoner. Han ledet flere større internasjonale utviklingsprosjekter i både i- og u-land, og utgav en rekke bøker.
Dalin ble Master of Education i 1963 og Ph.D. i 1973. Han var lektor, pedagogisk-psykologisk rådgiver, nestleder i Forsøksrådet for skoleverket, og forskningssjef ved OECDs Centre for Educational Research and Innovation i Paris. Han var direktør for forskningsstiftelsen International Movement Towards Educational Change (IMTEC), som han opprettet i 1974. Fra 1994 var han også professor II ved Universitetet i Oslo, Det utdanningsvitenskapelige fakultet. Les mer i Store norske leksikon pedagogikk skole og utdanning i Norge